Agnete Saba

Agnete Kristin Johnsen Saba () er ein norsk musikar og songar. Ho var tidlegare frontfigur i rockegruppa The BlackSheeps. I 2016 vann ho Melodi Grand Prix og representerte Noreg i Eurovision Song Contest.

 Bakgrunn 
Agnete Saba, fødd Agnete Johnsen, er dotter av den samiske barnebokforfattaren Signe Iversen og Arild Johnsen, og tok i 2020 «Saba», jentenamnet til mormora si, som etternamn.

Saba vaks opp på Reahpen i Nesseby kommune i Finnmark.

Eurovision
Melodi Grand Prix Junior 2008
I 2008 vann ho, som ein del av gruppa The BlackSheeps, Melodi Grand Prix Junior 2008 med songen «Oro jaska beana».
Etter sigeren i Melodi Grand Prix Junior 2008 fekk gruppa representere Noreg i Melodi Grand Prix Junior Nordic 2008 og vann.

Melodi Grand Prix 2011
I 2011 skreiv gruppa historie då dei deltok i Melodi Grand Prix med songen «Dance Tonight». I den tredje semifinalen enda dei på andreplass og gjekk vidare til finalen. Dei fekk òg ein andreplass i finalen, og fekk ikkje representere Noreg i Eurovision Song Contest 2011 i Düsseldorf i Tyskland.

Melodi Grand Prix Junior 2013
Under superfinalen i Melodi Grand Prix Junior 2013 framførte Saba, under namnet Aggie, songen «Goin' Insane».

Melodi Grand Prix 2016
I 2016 vann ho Melodi Grand Prix med songen «Icebreaker». Ho vart då den fyrste som har vunne både Melodi Grand Prix jr. og Melodi Grand Prix.

I Eurovision Song Contest i Stockholm var ho nummer 15 ut på scenen i semifinale 2, etter den endelege vinnaren Ukraina, og før Georgia. Det norske bidraget vart til slutt nummer 13 av 18 i semifinalen, og kvalifiserte seg ikkje til finalen.

I 2016 fekk ho Åpenhetsprisen med grunngjevinga «Agnete Johnsen viser mot ved å være åpen om sine psykiske utfordringer og snakke om det som er vondt mens det er vondt».

Kjelder

Delar av denne artikkelen bygger på «Agnete Saba» frå ,  den 7. mai 2023. 

Bakgrunnsstoff

Kategori:Folk frå Nesseby
Kategori:Norske songarar
Kategori:Norske låtskrivarar
Kategori:Melodi Grand Prix Junior-låtskrivarar
Kategori:Melodi Grand Prix Junior Nordic-låtskrivarar
Kategori:Melodi Grand Prix 2011-låtskrivarar
Kategori:Melodi Grand Prix Junior-vinnarar
Kategori:Melodi Grand Prix Junior Nordic-vinnarar
Kategori:Melodi Grand Prix Junior-deltakarar
Kategori:Melodi Grand Prix Junior Nordic-deltakarar
Kategori:Melodi Grand Prix 2011-deltakarar
Kategori:Melodi Grand Prix Junior 2013
Kategori:Norske Skal vi danse-deltakarar
Kategori:Norske Skal vi danse-vinnarar
Kategori:Melodi Grand Prix 2016-deltakarar
Kategori:Melodi Grand Prix 2016-låtskrivarar
Kategori:Melodi Grand Prix-vinnarar
Kategori:Melodi Grand Prix-vinnarlåtskrivarar
Kategori:Eurovision Song Contest 2016-deltakarar
Kategori:Eurovision Song Contest 2016-låtskrivarar
Kategori:Norske Eurovision Song Contest-deltakarar
Kategori:Norske Eurovision Song Contest-låtskrivarar